recursal/SuperWikiNEXT-32B huggingface dataset:
Barnevakt leser for et barn  Malt av: Mary Cassatt (1844–1926) 
En **barnevakt** er en person som har ansvar for barn i en begrenset tidsperiode, mens barnets eller barnas daglige omsorgspersoner ikke er tilstede. Per definisjon kan også et av barnets foreldre være barnevakt, så lenge det er tidsbegrenset varighet og ikke er av en viss regelmessighet at forelderen er alene med barn. Vanligvis foregår barnepasset hjemme hos barnet på ettermiddag, kveld eller natt. Det kan være sporadisk eller noen faste dager per uke eller måned. 

I Norge er det ingen formelle kvalifikasjoner eller opplæring som kreves for å bli barnevakt, men profesjonelle barnevaktbyråer har dukket opp i flere av de store byene. Tilbudet blir brukt av foreldre i mange ulike livssituasjoner.

Se også
-------

* Elektronisk barnevakt

Eksterne lenker
---------------

* Skattetaten: Skatteregler for lønnsarbeid i hjemmet
* Når bruke barnevakt
* Barnevakt-tabbene du må unngå
* Barnevakttjeneste - Finn barnepass eller jobb som barnevakt

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data)
 |
**Lov om barneverntjenester** (**barnevernloven**) er en norsk lov av 17. juli 1992, og som trådte i kraft 1. januar 1993. Den har som formål å sikre at mindreårige som lever under forhold som kan skade deres helse og utvikling, får nødvendig hjelp og omsorg til rett tid, og å bidra til at barn og unge får trygge oppvekstsvilkår. Loven erstattet **lov om barnevern** av 17. juli 1953. Den blir selv avløst[*trenger oppdatering*] av lov om barnevern (**barnevernsloven**) 1. januar 2023.

Barnevernloven og barnevernretten bygger på tre hovedprinsipper: det biologiske prinsipp, minste inngreps prinsipp og hensynet til barnets beste. Disse rettsprinsippene ligger til grunn for utøvelse av myndighet i tråd med barnevernloven, og er styrende for de avgjørelsene som blir fattet etter loven. Det er i første rekke foreldrene som har ansvar for sine barn. Barnevernloven gir regler om det offentliges ansvar for barn, som kommer i andre rekke. Sentralt for det offentliges ansvar er tiltak og inngrep som kan gjøres overfor barn og familier. Loven har regler om hvilke tiltak som kan iverksettes, innholdet i tiltakene, og hva som skal til for at det kan gjøres inngrep. Barnevernloven inneholder blant annet regler om hjelpetiltak i hjemmet, omsorgsovertakelse, samværsrett, fratakelse av foreldreansvar og adopsjon. I tillegg har loven regler om hvem som har myndighet til å treffe ulike avgjørelser, om saksbehandlingen og om hvordan avgjørelser kan overprøves av domstolene.

Referanser
----------

1. ↑  «Lov om barneverntjenester (barnevernloven) - Lovdata». *lovdata.no*. Besøkt 17. juli 2021.
2. ↑  «Lov om barnevern - Lovdata». *lovdata.no*. Besøkt 17. juli 2022.
3. ↑  «Ny og mer tidsriktig barnevernslov trer i kraft 1. januar 2023». *regjeringen.no*. Besøkt 21. november 2022.
4. ↑  «Lov om barneverntjenester (barnevernloven): Kort om loven». *lovdata.no*. Besøkt 22. november 2022.

Eksterne lenker
---------------

* Barnevernloven på lovdata.no

|  |  |
| --- | --- |
| Oppslagsverk/autoritetsdata | Store norske leksikon
 |
Lovestamp
**«Love Stamp»** er et frimerke utgitt av United States Postal Service, designet av Robert Indiana.

Dette er kanskje et av de mest kjente eksemplene på popkunst. Ordet «Love» i en firkant med en veltet «o». Bildet var et julekort for Museum of Modern Art i 1964, og ble deretter brukt som et 8 cent frimerke av United States Postal Service i 1973. Siden har de fulgt opp med flere frimerker i det som er blitt kjent som serien med «love stamps». Skulpturere over samme tema er å finne på Sixth Avenue i New York, Indianapolis Museum of Art, Scottsdale's Civic Center og i LOVE Park in Philadelphia.

Indiana registrerte aldri copyright for dette verket, og i ettertid har det vært vanskelig å stoppe uautorisert kommersiell bruk. Dette har gjort at bildet har blitt gjengitt i et utall former, inkludert skulpturer, postere og pyntegjenstander. Ordet *Love* er oversatt til andre språk slik som hebraisk, kinesisk og spansk. Omslaget på Erich Segal sin novelle *Love Story* viser også en kraftig påvirkning fra arbeidet, som igjen ble parodiert på Rage Against the Machines omslag for albumet *Renegades*. Artisten Mathew Jones lagde også en Aids-protest, «Dead», over det samme temaet.
***Hushaien*** (originaltittel: *The Super*) er en amerikansk filmkomedie fra 1991 med Joe Pesci i hovedrollen. Regi er ved Rod Daniel.

Handling
--------

Louie er en huseier i New York som blir dømt til å sette i stand en eldre og forfallen boligblokk i byens slumkvarter som han leier ut fattige familier. Hans far, som er den egentlige sjefen, har imidlertid ingen intensjoner om å benytte penger for å sette den i stand. Det betyr at Louie må bo i blokka de 120 dagene for å bevise at den er beboelig. Hans luksuriøse vaner står i kontrast til resten av beboerne og en rekke hendelser oppstår derav.

Om filmen
---------

Anmelderne
Den amerikanske filmkritikeren Roger Ebert gav den kun 2 av 4 stjerner og beskrev den som en kynisk versjon av den langt mer idealistiske *The Landlord*, fra 1970.

Publikum
Filmen ble en publikumfiasko i USA. Den innbrakte kun $11 millioner, mens produksjonskostnadene var på $22 millioner.

*Hushaien* ble ikke satt opp på norske kinoer, men ble lansert på video i 1992.

Rollebesetning
--------------

* Joe Pesci ... Louie Kritski
* Vincent Gardenia ... Big Lou Kritski
* Ruben Blades ... Marlon
* Madolyn Smith Osborne ... Naomi Bensinger
* Stacey Travis ... Heather
* Carole Shelley ... Irene Kritski
* Kenny Blank ... Tito
* Steven Rodriguez ... Pedro

Referanser
----------

1. ↑  Ebert, Roger[*død lenke*]
2. ↑

Eksterne lenker
---------------

* (en) *Hushaien* på Internet Movie Database Rediger på Wikidata

* (sv) *Hushaien* i Svensk Filmdatabas Rediger på Wikidata

* (en) *Hushaien* på AllMovie Rediger på Wikidata

* (fr) *Hushaien* på Allociné Rediger på Wikidata

* (nl) *Hushaien* på MovieMeter Rediger på Wikidata

* (en) *Hushaien* på Turner Classic Movies Rediger på Wikidata

* (en) *Hushaien* på Rotten Tomatoes Rediger på Wikidata

Portal: Film
| Artikkelen inngår i serien om
**Japans historie** |
| --- |
|  |
| **Perioder** |
| Tidlig tid
Jomon-perioden
Yayoi-perioden
Konfun-perioden
Asuka-perioden
Nara-perioden
Heian-perioden
Kamakura-perioden
Sengoku-perioden
Azuchi-Momoyama-perioden
Tokugawa-shōgunatet
Meiji-perioden
Taishō-perioden
Shōwa-perioden
Stillehavskrigen
Atombombene over Hiroshima og Nagasaki
Japans historie etter 1945 |

**Naraperioden** (奈良時代, Nara jidai) er en periode i Japans historie som dekker årene fra 710 til 794. I 710 etablerte Keiser Gemmei hovedstaden Heijō-kyō (dagens Nara). Bortsett fra en periode på fem år, fra 740 til 745, da hovedstaden ble flyttet igjen, forble den hovedstaden i japansk sivilisasjon inntil keiser Kammu etablerte en ny hovedstad, Nagaoka-kyō, i 784. I 794 flyttet den deretter til Heian-kyō eller Kyoto.

Det meste av det japanske samfunn på denne tiden er basert på landbruk og bosetning i landsbyer. De fleste beboerne i disse tilhørte en religion som var basert på dyrkelse av naturånder og forfedreånder kalt kami.

Hovedstaden Nara var modellert etter Chang'an, hovedstaden i Tang-dynastiets Kina. På mange andre måter var den japanske overklassen preget av kineserne, deriblant ved å adoptere det kinesiske skriftsystem, kinesiske moter og buddhismen.

|  |  |
| --- | --- |
| Oppslagsverk/autoritetsdata | Encyclopædia Britannica **·** World History Encyclopedia **·** GND **·** LCCN **·** NDL
 |
**Man-Hee Lee** (koreansk: 이만희; hanja: 李萬熙; født 15. september 1931 i Hyeonri-ri i Punggak-myeon i Cheongdo i Korea) er leder for den religiøse bevegelsen Ny himmel och ny jord (NHNE) i Sør-Korea.

Lee kom fra en bondefamilie. I 1948 ble han døpt av baptistmisjonærer i Seoul. I 1957 ble han med i Jondogwansekten og flyttet inn i derae kommunitet *Shinangchon*. I 1967 forlot han Shinangchon og sluttet seg til Tabernacle of the Testimony i Gwacheon i Gyeonggi. Der ble han gjort til *eldste* i 1980 ved håndspåleggelse.

Lee skrev de følgende årene brev til syv lokale menigheter med anklager mot bevegelsens ledere.

Den 14. mars 1984 dannet han *Shinchonji, the Church of Jesus, the Temple of the Tabernacle of the Testimony and New Spiritual Israel, the 12 tribes*.

Lee skriver bøker om de siste tider, i hvilken han selv påstår seg å spille en avgjørende rolle.

Referanser
----------

1. ↑   wrldrels.org[Hentet fra Wikidata]

Kilder
------

* Alpha-kyrka varnas för "vilseledande kult" Dagen, 11. desember 2016
* "How Well Do You Know Your Moon"
En huskeliste.
En **huskeliste**, også kalt **gjøremålsliste** eller **oppgaveliste**, er en liste over oppgaver som man ønsker å utføre og brukes som en form for oppgavebehandling for å se hvilke oppgaver som står i kø (*backlog*).

Huskelister er ofte personlige, og skal hjelpe forfatteren med å få oversikt over oppgavene sine og forhindre at oppgaver blir glemt, men kan også brukes av grupper, fortrinnsvis ved at man tildeler ansvar for oppgavene.

En handleliste er en enkel form for oppgaveliste.

Selvorganisering
----------------

Huskelister kan brukes som en del av selvorganisering av enkeltpersoner, arbeidsgrupper eller prosjekter. Huskelister kan være nyttige verktøy før man går i samtaler, møter, forhandlinger, i prosjektledelse og for dagsordener. Resultatet av møter blir også ofte registrert i oppgavelister som en avtale om hvem som skal gjøre hva. Oppgavene blir konkretisert og prosesseier kan tildele en ansvarlig person.

Papir eller digitalt
--------------------

Tidligere har det vært vanlig å lage huskelister med papir og blyant eller penn, men i nyere tid har det blitt mer vanlig å skrive ned og vedlikeholde huskelister ved hjelp av programvare på telefon eller datamaskin.

Enkle huskelister kan være i form av notat på et stykke papir eller på en smarttelefon, et regneark, eller i dedikerte applikasjoner eller webapplikasjoner. Mange apper for huskelister kan synkroniseres mellom forskjellige enheter slik at den kan nås av brukeren uavhengig av sted og tid. Mange digitale oppgavelister støtter også samarbeid om oppgavehåndtering.

Sammenligning med andre verktøy
-------------------------------

Huskelister ligner på sjekklister, men sjekklister brukes derimot til gjentakende oppgaver.

Huskelister har ofte ikke et system for oppfølging av tidsfrister for når oppgaver skal være utført, men bare den nåværende tilstanden.. Dette danner grunnlaget for tidsstyring.

Søvn
----

En studie av Baylor University fra 2018 viste at å bruk av huskelister kan gjøre det lettere å sovne. Forsøkspersonene som skrev en huskeliste før de la seg sovnet i gjennomsnitt 9 minutter raskere (16 i stedet for 25 minutter). Jo mer detaljert de hadde skrevet ned hva de ønsket å gjøre dagen etter, jo mer søvnige ble de.

Se også
-------

* Arbeidsnedbrytningsstruktur
* Kanbantavle
* Oppgavebehandling
* Tidsstyring

Referanser
----------

1. ↑  «Det Norske Akademis ordbok». *naob.no*. Besøkt 26. november 2022.
2. ↑ . ISSN 1939-2222. PMC 5758411 Åpent tilgjengelig. PMID 29058942. doi:10.1037/xge0000374.  Manglende eller tom `|tittel=` (hjelp)

| * v
* d
* r
Programvare for oppgavebehandling og prosjektledelse |
| --- |
| Nåværende | 
* Evernote
* Microsoft Planner
* Microsoft To Do
* Monday.com
* Remember the Milk
* Reminders (Apple)
* Slack
* Trello

 |
| Tidligere | 
* Wunderlist

 |
***Hush*** er en amerikansk stumfilm fra 1921, regissert av Harry Garson.

Handling
--------

Vera er lykkelig gift med Jack Stanford, men hun hjemsøkes fremdeles av minner om en lidenskap i fortiden med Herbert Brooks. Når Brooks gifter seg med et medlem av Stanfords vennekrets, ser Vera ham igjen. Dette forårsaker henne så store følelser at hun tilstår alle hendelsene fra fortiden for ektemannen sin - men uten å avsløre navnet på mannen dette gjelder.

Jack Stanford, veldig misunnelig, trekker imidlertid konklusjonen at "den skyldige" er Hugh Graham - en kunstner. Denne episoden fra fortiden blir dermed også Jacks besettelse, som ikke klarer å bli kvitt følelsene sine. Dette forårsaker Veras ulykkelighet.

Skuespillere
------------

* Clara Kimball Young som Vera Stanford
* J. Frank Glendon som Jack Stanford
* Kathlyn Williams som Isabel Dane
* Jack Pratt som Hugh Graham
* Bertram Grassby som Herbert Brooks
* Gerard Alexander som Grace Brooks
* Beatrice La Plante som Maid
* John Underhill som Butler

Referanser
----------

1. ↑  «Hush (1921)» **(engelsk)**. Besøkt 21. mai 2023.
2. ↑  «AFI|Catalog». *catalog.afi.com*. Besøkt 21. mai 2023.

Eksterne lenker
---------------

* (en) *Hush* på Internet Movie Database Rediger på Wikidata

* (en) *Hush* på American Film Institute Rediger på Wikidata
**Yang Rongguo** (kinesisk: 杨荣国, pinyin: *Yáng Róngguó*, født 1907 i Kina, død 1978) var en kinesisk akademiker og filosof som var involvert i kampanjen Kritiser Lin, kritiser Konfucius under kulturrevolusjonen.

Yang ble kjent som Konfuciuskjenner med en publikasjon om Konfucius i 1947 som ble revidert og utgitt på nytt i 1973. Under kulturrevolusjonen var han professor ved Zhongshanuniversitetet. Han publiserte en artikkel den 7. juli 1973 i «Folkets Dagblad» om «Konfucius – en tenker som sta opprettholdt slavesystemet» Denne artikkelen sammen med gjenutgivelsen av hans gamle arbeid, gjorde ham til en prominent skikkelse. Han begynte å koble sammen Lin Biao, den falne kommunistleder som nå var blitt stemplet som «høyreavviker», og Konfucius, som man hadde drevet kampanjer imot i flere år. Yang generaliserte inn i dette bildet også folk som Liu Shaoqi og andre utrenskede ledere som Konfuciusdisipler. Konfucius ble nå en mer fremstående målskive enn noensinne, og var en stand-in for statsminister Zhou Enlai, som ikke ble kritisert ved navns nevnelse. Blant Yang Rongguos poenger var at Konfucius hadde motarbeidet sosiale endringer på sin tid, og at Zhou Enlai hadde gjort lignende ting ved å arbeide for å få rehabilitert utrenskede medlemmer av Det kinesiske kommunistparti i 1972, som for eksempel Deng Xiaoping.

Referanser
----------

1. 1 2   NUKAT, oppført som Rongguo Yang, NUKAT autoritetspost n2013051675[Hentet fra Wikidata]
2. ↑  Vivienne Teoh: «The Reassessment of Confucius and the Relationships Among Concepts, Language, and Class in Chinese Marxism 1947-1977: A Study in the Thought of Feng Youlan and Yang Rongguo on the Scope of Benevolence», i *Modern China*, Vol II. No. 3, July 1985, s. 351.
3. ↑  Roderick MacFarquhar og Michael Schoenhals: *Mao's Last Revolution*, Cambridge, MA: Harvard University Press, 2006, s. 367.
4. ↑  A. James Gregor og Maria Hsia Chang. «Anti-Confucianism: Mao's Last Campaign», i *Asian Survey*, Vol. XIX, No. 11, 1077.
5. ↑  MacFarquhar og Schoenhals, s. 370

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** SUDOC **·** NLA **·** NDL **·** NKC **·** CiNii
 |
Huskvarna omkring år 1700, fra *Suecia antiqua et hodierna*
**Huskvarna** er en tidligere selvstendig svensk by som ligger ved innsjøen Vätterns sydøstlige bredde i Småland. Huskvarna inngår i byområdet Jönköping og er en «kommunedel» i Jönköpings kommune, Jönköpings län.

Huskvarna hørte tidligere til Hakarps kommune, ble köping i 1907 og fikk byprivilegium (kjøpstadsprivilegium) i 1911. Sammenslåing med Jönköping by ble diskutert i årenes løp og ble gjennomført som en del av kommunalreformen i 1971.

I 2004 var innbyggertallet i kommunedelen Huskvarna 21 243. Omgivende kommunedeler er Skärstad, Lekeryd, Tenhult og Jönköping Öster.

Huskvarna kirke ble innviet i 1910 og var tegnet av bygningsingeniør Birger Damstedt fra Husqvarna AB (det daværende Husqvarna Vapenfabriks AB). Kirkens ytre minner om en norsk stavkirke.

Huskvarnas lavtliggende sentrum er omgitt av bebygde høydedrag som Öxnehaga, Pettersberg og Egna Hem. Nivåforskjellen er på opp til 120 meter.

En stor det av de lavtliggende områder mot Vättern lå ubenyttet inntil begynnelsen av 1900-tallet. Gaten Kungsgatan ble lenge kalt «Sista gatan».

Huskvarna er kjent for sine pene hager og sine industrielle tradisjoner. Fabrikken Husqvarna AB begynte sin produksjon i 1684, og har siden vært en suksessrik virksomhet. I dag fremstiller den bl.a. motorsager, plenklippere og symaskiner, mens den tidligere hadde våpenproduksjon. Andre viktige industrier i byen er Saab Training Systems og Carlfors Bruk.

Huskvarna oppstod omkring fabrikken Husqvarna, som ble bygget ved foten av den store fossen som Huskvarnaån har dannet. Navnet Huskvarna ble tidligere skrevet «husakvarn» og stammer fra middelalderhuset Rumlaborg og en kvern ved fossen.

Fossen har sin begynnelse ved Stensholms bakker og slutter ved Kvarnbron, nedenfor den såkalte Stampabacken. Fra broen kan man vandre til Turistbron, Ebbes bruk-området eller speiderhytten Örjansgården.

Kjente personer fra Huskvarna
-----------------------------

* Björn Afzelius – sanger, komponist, tekstforfatter og gitarist
* Karin Alvtegen – forfatter
* Birgit Carlstén – skuespiller og sanger
* Sture Dahlström – forfatter og jazzmusiker
* Alfred Dalin – lærer og kulturpersonlighet
* Birger Damstedt – bygningsingeniør ved Husqvarna Vapenfabrik
* Alf Henrikson – forfatter, dikter og journalist ved *Dagens Nyheter*
* Torsten Lindberg – fotballmålmann (gullmedaljevinner ved OL i 1948) og bordtennisspiller
* Conny Rich – jazzmusiker, kapellmester, fotograf
* Wilhelm Tham – industrimann (Husqvarna Vapenfabrik) og kulturpersonlighet

Referanser
----------

1. ↑  .

Eksterne lenker
---------------

* (en) Huskvarna – kategori av bilder, video eller lyd på Commons Rediger på Wikidata

* (en) Huskvarna – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** VIAF **·** GND **·** LCCN **·** GeoNames **·** MusicBrainz
 |
***That's Good*** er en amerikansk stumfilm fra 1919, regissert av Harry L. Franklin.

Handling
--------

Godmodige Marcellus Starr eier en liten møbel-forretning. En gruppe kjeltringer bestemmer seg for å stjele alle sparepengene hans, og sender den attraktive Josephine Pollock og Barrett Prentice for å besøke Marcellus. De oppdager at han kommer til å bli et enkelt mål, og Marcellus er så betatt av Josephine at han villig reiser sammen med henne til Chicago. Planen er å overbevise Marcellus om at han kan tjene en formue på å utvide virksomheten sin, men heller bruke alle pengene hans på å vedde på hesteveddeløp.

Men når Marcellus reiser hjem sammen med Josephine for å få tak i pengene, møter hun hans foreldreløse niese Alice. Josephine innser hvilken fin mann hun er i ferd med å svindle, og hun blir forelsket i ham. Marcellus innrømmer at han visste om svindelen deres hele tiden, men han var fast bestemt på å reformere henne og gjøre henne til sin kone.

Skuespillere
------------

* Hale Hamilton som Marcellus Starr
* Grace La Rue som Josephine Pollock
* Herbert Prior som Barrett Prentice
* James Duffy som Ed Freeze
* Louis Morrison som Ben Goetting
* Marjorie Yeager som Alice
* James McCandlas som Jim

Referanser
----------

1. ↑  THAT'S GOOD

Eksterne lenker
---------------

* (en) *That's Good* på Internet Movie Database Rediger på Wikidata
Et **dem** er en liten, lokal, isolert bestand av en biologisk art. Begrepet kan for eksempel benyttes om alle stingsild i en dam eller om alle pinnsvin på ei øy. Begrepet dem er delvis sammenfallende med populasjon, og dekker en liten gruppe med liten eller ingen utvesksling av gener med omkringliggende bestander.

Et dem kjennetegnes ved at det er isolert. Derved vil tilfeldigheter og særegenheter ved de lokale forhold kunne føre til at at det relativt raskt oppstår egenarter ved demet. 

Det er særlig to faktorer som gjør at individene i et dem fort kan komme til å likne mer på hverandre enn artsfeller fra andre bestander:

* Individer fra samme dem utveksler gener mye oftere med hverandre enn med individer fra andre demer. De er derfor genetisk sett ganske like hverandre. Gunstige mutasjoner vil raskt kunne spre seg mellom individene.
* Miljøet vil variere fra dem til dem, slik at det naturlige utvalget vil drive genforrådene i demer til å bli forskjellige.

Se også
-------

* Innavl
* Metapopulasjon

Kilder
------

* *Evolusjon og Økologi - en innføring*, av Jarl Giske og Per Jakobsen. 2. utg. 2007.
***Eit feitt liv*** er en norsk dokumentarserie med premiere på NRK1 og NRK TV 20. april 2021. Serien er laget av NRK Tyholt for NRK, og består av fem episoder.

Serien følger Ronny Brede Aase, en livsnyter som er glad i øl og hamburger, i hans forsøk på å finne ut om livsstilen hans er forenlig med drømmen han har om et langt og godt liv. Aase er lei av fokuset på tynn kropp og på likhetstegnet mellom tynn og lykkelig, for selv så trives han med sin store kropp. Han legger ut på en reise for å bli klokere på hva det er som gjør at vi nordmenn stadig blir større. Han lærer underveis at det er over 100 ulike årsakar til at man kan utvikle fedme og at trening ikke hjelper mot fedme; det eneste som nytter er å redusere matinntaket. Han møter også forskere som presenterer funn som viser at slanking ikke trenger å føre til bedre helse. 

Serien hadde premiere på NRK1 tirsdag 20. april 2021. Samme dag ble også serien tema for TV-programmet *Debatten*. 

Serien ble anmeldt både i VG, med en 5er, og i Dagbladet med en 4er.

Medvirkende
-----------

* Tuva Fellman - samboer
* Live Nelvik - venn og kollega
* Markus Neby - venn og kollega
* Silje Nordnes - venn og kollega
* Kaveh Rashidi - lege

Referanser
----------

1. ↑  Gjestad, Heidi (8. april 2021). «Eit feitt liv - Premiere!». *NRK* **(norsk nynorsk)**. Besøkt 16. april 2021.
2. ↑  «I går – Hjelper det å slanke seg?». Besøkt 21. april 2021.

Eksterne lenker
---------------

* Serien i NRK TV
Et buzkashispill.
 500 afghaniseddelen viser Buzkashispillere.
**Buzkashi** (fra persisk بزکشی *buzkashi*, *buz*, «geit» og *kashi*, «trekking». I Kirgisistan **ulak tartiş**, eller улак-тартыш, og i Kasakhstan **kokpar**, eller кокпар) er en tradisjonell afghansk sport, spilt fra hesteryggen. Navnet oversatt bokstavelig er «ta tak i geit» som antyder at spillet kommer fra den gamle praksis med å snappe geiter fra hesteryggen rundt tiden til Djengis Khan. Mongolene var dyktige ryttere som kunne plukke opp en geit mens de red i full galopp. Målet til en Buzkashi-spiller er å gripe kadaveret av en kalv og få den bort fra de andre spillerne eller kaste den over en mållinje.

Konkurransen er vanligvis intens, da andre spillere kan bruke så mye makt de vil, grensen går ved å spenne ben for hesten, for å forhindre scoringsforsøk (selv om bruk av kniver og våpen blir frarådet). Rytterne bruker vanligvis tykke klær og hodebeskyttelse for å beskytte seg mot spillernes pisker og støvler. Spillet kan vare i flere dager.

Spillet består av to hovedformer: *Tudabarai* og *Qarajai*. Tudabarai er regnet for å være en enklere form. I denne formen er målet rett og slett å plukke opp kalven og bevege seg fri fra de andre spillerne uansett retning. I Qarajai må spillerne bære kadaveret rundt et flagg eller et merke i en ende av banen, så kaste den inn i en scorings-sirkel i den andre enden.

Kalven i Buzkashi-spillet er vanligvis uten hode, renset for innvoller og uten lemmer, så bløtlagt i kaldt vann i 24 timer før spill for å herde den. Noen ganger blir sand pakket inn i kadaveret for å gi ekstra vekt. Spillerne kan ikke feste kalven til kroppen deres eller til sadelen.

Seriøse Buzkashi-spillere trener intenst i mange år, og mange av mesterne (kalt *chapandaz* ) er over 40 år. For å kunne spille godt kreves også spesial-trente hester som vet å stoppe når rytteren blir kastet av og å galoppere hardt når rytteren får tak i kalven. Disse hestene kan bli solgt for så mye som 2500 dollar.

Buzkashi i populærkulturen
--------------------------

Et Buzkashi-spill vises i en tidlig scene av *Rambo III*.[]

Et Buzkashi-spill vises andre episode i tv-serien *Nobel – fred for enhver pris*.[]

Eksterne lenker
---------------

* Buzkashi from Afghan Network

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Intelligentsiaen** (fra russisk: *интеллигенция*, fra latin: *intelligentia*) er en betegnelse på en samfunnsklasse med intellektuelle mennesker, spesielt brukt i slaviske land. Begrepet oppstod i Russland på første halvdel av 1800-tallet og spredte seg deretter til de øvrige land i det russiske imperiet Sentral- og Øst-Europa.[] I Norge ble Intelligenspartiet etablert på begynnelsen av 1830-tallet med Johan Sebastian Welhaven som lederskikkelse.

Menneskene i denne sosiale klassen er ofte høyt utdannet, tilhører ingen kirke, stat eller forvaltning, og er ofte forfattere, kunstnere, filosofer eller kulturskribenter.[] I Østblokken var det ofte innen intelligentsiaen en fant dissidentmiljøene, uten at denne unisont sto mot styresmaktene.

Idretts-sosiologen Arve Hjelseth hevder at intelligentsiaen nå er i ferd med å erstattes av en tradisjonell, vesteuropeisk middelklasse.

Det skilles mellom «å være intellektuell» og «å tilhøre intelligentsiaen», da de to uttrykkene ikke er enstydige.

Referanser
----------

1. ↑  Trening, knefall og forfall – Dagbladet

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** NKC **·** MusicBrainz **·** Discogs
 |
**Thaulowprisen** er en norsk forskningsformidlingspris i kjemifaget. Prisen ble innstiftet av apoteker Harald Conrad Thaulow i 1874 da han opprettet han et legat som i omfang omkring en professoral årslønn. Legatet ble opprettet på hundreårsdagen for Joseph Priestleys oppdagelse av grunnstoffet oksygen og han bestemte at legatet skulle vokse 100 år før det delte ut prispenger. Det akademiske kollegium ved Universitetet i Oslo etablerte 1975 Thaulowprisen som har vært gitt til formidlere (ikke forskere) av kjemi. Prisen skal deles ut til noen som har «…bidratt til å gjøre vitenskapens resultater kjent for allmennheten».

Mottakere av Thaulowprisen
--------------------------

* 1976 Einar Wang Lund Kjemisk institutt Universitetet i Oslo
* 1994 Truls Grønneberg, Skolelaboratoriet kjemi, Kjemisk institutt Universitetet i Oslo
* 1995 Leiv Kristen Sydnes, Kjemisk institutt Universitetet i Bergen
* 1996 Vivi Ringnes, Institutt for lærerutdanning og skoleutvikling (ILS) Universitetet i Oslo
* 1997 Sigrid Furuseth, Ove Kjølberg og ? alle ved Kjemisk institutt Universitetet i Oslo
* 1999 Martin Ystenes, Kjemisk institutt NTNU
* 2010 Arvid Mostad, Kjemisk institutt Universitetet i Oslo

Referanser
----------

1. ↑  kjemi.com Thaulowprisen til Mostad Arkivert 16. oktober 2014 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon
 |
**«Stjärnorna»** (norsk oversettelse: *stjernene*) er en svensk popballade fra 1994, skrevet av Micke Littvold og Peter Bertilsson, og fremført av Marie Bergman og Roger Pontare. Sangen vant svenske Melodifestivalen i 1994 og representerte Sverige i Eurovision Song Contest 1994 i Dublin. I den internasjonale finalen endte «Stjärnorna» som nummer 13 av 25 deltakere.

Bakgrunn
--------

«Stjärnorna» var én av ti deltakerlåter i den svenske Melodifestivalen lørdag 12. mars 1994, og var skrevet av Micke Littvold og Peter Bertilsson. Sangen ble fremført av duoen Marie Bergman og Roger Pontare. Bergman hadde tidligere vunnet konkurransen i 1971 og 1972 som del av gruppen Family Four, mens Pontare skulle vinne konkurransen på nytt i 2000.

«Stjärnorna» vant en knapp seier i den svenske finalen og ble dermed det svenske bidraget til Eurovision Song Contest 1994 som ble arrangert i Dublin i Irland, lørdag 30. april 1994. I den internasjonale finalen var Sverige det første landet ut på scenen av 25 deltakere. I avstemningen fikk sangen 48 poeng og endte som nummer 13 av 25. Sangens høyeste poengsum var 10 poeng fra den norske juryen. Anders Berglund dirigerte det svenske bidraget i Dublin.

Listeplasseringer
-----------------

Singelen nådde ikke den svenske singellisten, men lå på Svensktoppen i fire uker fra 30. april til 21. mai 1994 med andreplass som beste notering.

Referanser
----------

1. ↑  «Marie Bergman & Roger Pontare ‎– Stjärnorna». *discogs.com* **(engelsk)**. Besøkt 10. juni 2018.
2. ↑  Sweden, Sveriges Television AB, Stockholm,. «Melodifestivalen 1994». *svt.se* **(svensk)**. Besøkt 7. juni 2018.
3. ↑  «Dublin 1994 - Eurovision Song Contest Lisbon 2018». *eurovision.tv*. Arkivert fra originalen 12. juni 2018. Besøkt 10. juni 2018.
4. ↑  «STJÄRNORNA av ROGER PONTARE & MARIE BERGMAN». *NostalgiListan* **(svensk)**. Besøkt 10. juni 2018.

| Utmerkelser og prestasjoner |
| --- |
|
| Forgjenger :**«Eloise» medArvingarna**

 | **Sveriges bidrag i Eurovision Song Contest**1994 | Etterfølger :**«Se på mig» medJan Johansen** |
**Stjørdal Basketballklubb** (SBBK) er en basketballklubb i Stjørdal. Den ble opprinnelig grunnlagt av en kameratgjeng, blant annet mangeårig spiller Terje Bakken, på slutten av 80-tallet (sannsynligvis i 1988). En periode samarbeidet klubben tett med Singsaker basketballklubb i Trondheim. De første sesongene spilte dermed flere av klubbens medlemmer seriekamper for Singsakers lag.

Siden 1991 har klubben vært medlem av Norges Idrettsforbund, og fra sesongen 1991-1992 har klubben hatt lag i seriespill. Klubben var inntil nylig Trøndelags eneste basketballklubb etter at både Levanger Basketballklubb og Levangerstudentenes idrettslag la ned sine basketlag for noen år siden. Den er nå én av tre klubber etter at nyskapningene Innherred Basketballklubb og Steinkjer Basketballklubb nylig kom til.

Stjørdal Basketballklubb (SBBK) har representasjonslag på dame- og herresiden (Stjørdal Dragons og Stjørdal Lady Dragons). Disse spiller henholdsvis i 3. divisjon menn og 1. divisjon kvinner. Klubbens herrelag vant sesongen 2011-2012 den lokale 3. divisjonsserien.

Totalt har klubben sesongen 2011-2012 ca. 120 medlemmer og lag i en rekke serier. De yngste guttene og jentene spiller ikke serie, men deltar i regionens cuphelger. Klubbens lag deltar i seriespill og turneringer i Basketballregion Midt-Norges serier og møter hovedsakelig klubblag fra Trondheim.
Sesongen 2011-2012 hadde klubben følgende lag i seriespill: Juniorkvinner, gutter, jenter og smågutter. KLubbens smågutter, småjenter og minispillere deltar i på regionens cuphelger.
Klubben har tidligere samarbeidet med nå nedlagte Vika Volcanoes (fra Hommelvik)) om lag i seriespill.

Klubben jobber især med utvikling av unge spillere og har de siste sesongene hatt en rekke spillere med på regionlag både på gutte- og jentesiden. En rekke spillere fra klubben har spilt for flere ulike 1.-divisjonsklubber, Andreas Geving for Gimle og NTNUI, Audun Rimehaug for NTNUI, Håvard Geving for Trondheim Tornadoes. Sistnevnte har også tidligere vært tatt ut på landslagssamlinger for aldersbestemt landslag.
Sesongen 2013-2014 ble Sofie Kjeldsand fra klubben innkalt til landslagssamling for U16-landslaget. Petter Valstad er sommeren 2014 invitert til forbundets talentcamp, som en av 23 spillere i førsteuttaket. Dette er en del av landslagsaktiviteten for de yngre spillerne.

Eksterne lenker
---------------

* Stjørdal Basketballklubbs hjemmeside
* Stjørdal kommunes hjemmeside
* Basketballregion Midt-Norge
* Norges Basketballforbund
Avenida Jiménez ved TransMilenio-stasjonen Museo del Oro
Eje Ambiental i Avenida Jiménez Foto: Haakon S. Krohn 
**Avenida Jiménez de Quesada**, mest kjent som **Avenida Jiménez**, er en vei i Bogotás historiske sentrum. Den er 2,8 kilometer lang og strekker seg fra Teleférico a Monserrate ved Carrera 1 i øst, går forbi Iglesia de Las Aguas og krysser sentrum i vestlig retning før den møter Avenida Caracas, hvor den skifter navn til Avenida Centenario (Calle 13).

Bussystemet TransMilenios linje J går langs Avenida Jiménez, med stasjonene Avenida Jiménez, Museo del Oro og Las Aguas.

Eje Ambiental
-------------

Avenida Jiménez er bygd over løpet til elva San Franisco, og den østlige delen av veien blei i 2001 gjort om til den såkalte Eje Ambiental. Denne strekninga er en brei, mursteinsbelagt gangsti omkransa av palmer og annen nasjonal flora, i tillegg til en kanal med vannet fra San Francisco-elva. De eneste kjøretøyene langs Eje Ambiental er TransMilenio-busser.

Eksterne lenker
---------------

* (en) Avenida Jiménez – kategori av bilder, video eller lyd på Commons Rediger på Wikidata
**Stjerneskudd** er «lysende stripe på natthimmelen dannet av et himmellegeme som blir glødende når det kommer inn i atmosfæren». Det er en alminnelig betegnelse for meteornedfall (kan også være fra kometer eller menneskeskapt romsøppel) som vises på nattehimlen i form av en lysende stripe som forsvinner i løpet av kort tid når den brenner opp i atmosfæren. Uttrykket *stjernerap* (sørlandsk: *stjernerab*) forekommer også brukt for begge betydningene av stjerneskudd som nevnt over. Samme ordet benyttes også i nynorsk.

Stjerneskudd er også varenavn på en type fyrverkeri som består av en pinne av metall der nesten hele pinnen er dekket av et stoff som inneholder glødemateriale og jernfilspon. Når dette antennes, vil jernfilsponet smelte og sprute små gnister til det ikke er mer igjen. Resten forblir varmt en tid etter bruk. En hjemmelaget variant var å bruke (såpefri) stålull i en snor som ble sveivet rundt.

I overført betydning kan et stjerneskudd henvise til nykommer, som en popsanger eller en fotballspiller, som er i ferd med å etablere seg og bli berømt.

Referanser
----------

1. 1 2  «stjerneskudd», *Bokmål- og nynorskordboka*
2. ↑  «stjernerap», *Bokmål- og nynorskordboka*
***The Hitcher*** er en amerikansk action-thriller fra 2007 regissert av Dave Meyers. Hovedrollene spilles av Zachary Knighton, Sophia Bush og Sean Bean. Filmen handler om et ektepar som har lagt ut på en lengre reise med bil. I løpet av turen tar de opp en haiker som viser seg å være en massemorder.

Filmen er en nyinnspilling av *Haikeren* fra 1986. Nyinnspillingen har en feministisk vri.

P3s *Filmpolitiet* kalte den en unødvendig nyinnspilling.

Handlingsreferat
----------------

Studentene Jim (spilt av Zachary Knighton) og Grace (spilt av Sophia Bush) kjører gjennom New Mexico for å møte vennene deres på ferie. En kveld kjører de nesten på en haiker (spilt av Sean Bean) som står midt i veien. Jim svinger brått for å unngå å kjøre på mannen, og bilen deres spinner ut av kontroll før den stopper. Mannen nærmer seg bilen deres, og Grace insisterer på at noen andre bilister sannsynligvis kommer til å stoppe for å hjelpe ham, og paret kjører deres vei.

Senere den kvelden, ved en bensinstasjon, møter Jim den samme haikeren som presenterer seg som John Ryder - og han ber om å sitte på med dem. Motvillig sier Jim seg enig. Men underveis blir mannen voldelig, angriper dem og holder en kniv mot Grace. Jim bråbremser og får John til å slå hodet på frontruten. Deretter sparker de ham ut av bilen. Dagen etter ser de John i bilen til en annen familie. Jim og Grace forsøker å advare familien, men familien krasjer bilen og blir senere funnet døde. Mistenkt for å ha begått disse drapene, blir Jim og Grace arrestert og ført til nærmeste politistasjon. John ankommer kort tid senere, og han dreper alle ved stasjonen, mens Jim og Grace forsøker å flykte. Politimann Esteridge følger etter dem, og paret må forsøke å unnslippe både politiet og haikeren.

Skuespillere
------------

* Zachary Knighton – Jim Halsey
* Sophia Bush – Grace Andrews
* Sean Bean – John Ryder/The Hitcher
* Neal McDonough – Lieutenant Esteridge
* Kyle Davis – Buford's Store Clerk
* Skip O'Brien – Harlan Bremmer, Sr.
* Travis Schuldt – Harlan Bremmer, Jr.
* Danny Bolero – Officer Edwards
* Lauren Cohn – Marlene
* Yara Martinez – Beth
* Jeffrey Hutchinson – Young Father

Referanser
----------

1. ↑  «The Hitcher». *NRK P3* **(norsk)**. 7. juni 2007. Besøkt 19. august 2019.

Eksterne lenker
---------------

* (en) *The Hitcher* på Internet Movie Database Rediger på Wikidata

* (no) *The Hitcher* hos Filmfront Rediger på Wikidata

* (sv) *The Hitcher* i Svensk Filmdatabas Rediger på Wikidata

* (da) *The Hitcher* i Danmark Nationale Filminstitut Rediger på Wikidata

* (en) *The Hitcher* på AllMovie Rediger på Wikidata

* (fr) *The Hitcher* på Allociné Rediger på Wikidata

* (nl) *The Hitcher* på MovieMeter Rediger på Wikidata

* (en) *The Hitcher* på Turner Classic Movies Rediger på Wikidata

* (en) *The Hitcher* på American Film Institute Rediger på Wikidata

* (en) *The Hitcher* på Rotten Tomatoes Rediger på Wikidata
***En landsbyprests dagbok*** (originaltittel: *Journal d'un curé de campagne*) er en fransk dramafilm fra 1951, regissert av Robert Bresson. Bresson skrev manus, med Georges Bernanos' roman av samme tittel fra 1936 som forelegg.

Handling
--------

I den lille franske landsbyen Ambricourt skriver den nye sognepresten en dagbok, som han kan sees skrive i og høres lese fra i løpet av hele filmen. På grunn av en ikke-diagnostisert mage-sykdom har presten ekskludert kjøtt og grønnsaker fra kostholdet. Han livnærer seg først og fremst på billig vin, tilsatt sukker og brød. Lokalbefolkningen er stort sett enten likegyldige, eller fiendtlige, til den nye, unge presten. Blant disse karakterene er en gammel mann som klager over hvor mye penger det koster å begrave hans kone, eller studentene ved prestens katekisme-studier.

Sognepresten søker ofte hjelp og råd fra en eldre og mer erfaren prest, som sier at han trenger å bekymre seg mer for å beholde orden - i stedet for å bli mest mulig populær. Den eneste sognebarnet som deltar på daglig messe er frøken Louise, den unge guvernøren ved den lokale herregården - som i all hemmelighet har en utenomekteskapelig affære med en greve. Presten har også kontakt med Dr. Delbende, en eldre lege som - selv om han selv er ateist - er nær venn med presten. Legen masserer prestens mage lenge, men har heller ingen medisinsk diagnose å komme med.

En dag mottar presten et anonymt brev, med Louises håndskrift, som ber ham be om å bli overført til et annet sogn. Presten blir overbevist om at Gud har forlatt ham, og blir spesielt påvirket av dødsfallet til Dr. Delbende - som ifølge ryktene kunne være et selvmord. Etter at presten besvimer en natt og begynner å blø med jevne mellomrom, bestemmer han seg for å reise til byen Lille for å treffe en annen doktor. I Lille diagnostiserer en doktor han med magekreft.

Referanser
----------

1. ↑  «En landsbyprests dagbok» **(norsk)**. Medietilsynet. Besøkt 29. november 2022.

Eksterne lenker
---------------

* (en) *En landsbyprests dagbok* på Internet Movie Database Rediger på Wikidata

* (sv) *En landsbyprests dagbok* i Svensk Filmdatabas Rediger på Wikidata

* (da) *En landsbyprests dagbok* i Danmark Nationale Filminstitut Rediger på Wikidata

* (en) *En landsbyprests dagbok* på AllMovie Rediger på Wikidata

* (fr) *En landsbyprests dagbok* på Allociné Rediger på Wikidata

* (nl) *En landsbyprests dagbok* på MovieMeter Rediger på Wikidata

* (en) *En landsbyprests dagbok* på Turner Classic Movies Rediger på Wikidata

* (en) *En landsbyprests dagbok* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Avenue des Champs-Élysées** er en aveny i Paris. Med alle kinoer, kaféer og luksuriøse spesialbutikker er Champs-Élysées blitt en av verdens mest berømte gater. Mange store motehusene har butikker på eller nær Champs-Élysées.

Den 3 kilometer lange avenyen går gjennom 8. arrondissement i det nordvestlige Paris, fra Place de la Concorde i øst til Place Charles de Gaulle (tidligere Place de l'Étoile) i vest. Nedre del er omgitt av et parkbelte på begge sider (Marigny-parken); her ligger også Marigny-teatret, Grand Palais og Petit Palais. Øvre del kranses av en rekke forretningsarkader («galeries»), kinoer, teatre (Lido, Champs-Élysées-teatret) og berømte restauranter og kafeer (Fouquet's, Ladurée)

På Bastilledagen går hvert år Frankrikes største militærparade ned Champs-Élysées, inspisert av Frankrikes president. Innkomsten på siste etappe i sykkelrittet Tour de France skjer på Champs-Élysées.

Eksterne lenker
---------------

* Avenue des Champs-Elysées
* Barry Bergdoll, Columbia University: Kart over Paris

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** VIAF **·** GND **·** GND **·** LCCN **·** BNF **·** BNF (data) **·** GeoNames
 |
**Avenue Montaigne** er en gate i det 8. arrondissement i Paris.

Avenue Montaigne ble tidligst kalt *allée des Veuves* («enkenes allé») fordi kvinner i sorg trakk hit for finne støtte fra hverandre. Gaten har gjennomgått store fordandringer siden tidlig 1700-tall. Dens nåværende navn er en oppkalling etter Michel de Montaigne, en forfatter fra renessansen. På 1800-tallet fikk gaten en viss berømmelse for sine belevne og fargerike Mabilleball på lørdagskveldene.

Avenue Montaigne
Avenue Montaigne er blitt en viktig motegate; her er forretninger for Louis Vuitton, Dior, Chanel, Fendi, Valentino og Ralph Lauren, og smykkeforretninger som Bulgari, og andre høyklasses etablissemener som hotellet Plaza Athénée.

Avenue Montaigne ble fra 1980-årene betraktet som *la grande dame* blant franske motegater, og anses nå som viktigere i så henseende enn rue du Faubourg Saint Honoré.

Den kanadiske ambassade ligger ved avenue Montaigne. Skuespillerinnen Marlene Dietrich hadde i mange år en leilighet her, og døde i den i 1992.

Kunstpaviljongen for Exposition Universelle i 1855 var ved Avenue Montaigne.

Referanser
----------

1. ↑  
Ratcliffe, Barrie M, «Paris 1855», i: Findling, John E; Pelle, Kimberley D, *Encyclopedia of World's Fairs and Expositions*, McFarland & Company, Inc, s. 23, ISBN 978-0-7864-3416-9
***En liten film om kjærlighet*** (polsk: *Krótki film o milosci*) er en polsk dramafilm fra 1988. Den er regissert av Krzysztof Kieślowski, og skrevet av Kieślowski sammen med Krzysztof Piesiewicz. Den var opprinnelig en del av den TV-sendte filmserien *De ti bud*, men ble senere utvidet og lansert som en selvstendig film. Handlingen er basert på det sjette bud fra Bibelen, *du skal ikke bryte ekteskapet*, og handler om begjær i forholdet mellom en ung mann og en eldre, gift kvinne.

Handling
--------

Nitten år gamle Tomek bor i et stort leilighetskompleks i Warszawa, sammen med sin gudmor (spilt av Stefania Iwinska) og han arbeider ved et postkontor. Tomek har lenge spionert på en vakker eldre kvinne, Magda (spilt av Grażyna Szapolowska) som bor i et annet leilighetskompleks i nærheten. I forsøk på å komme nærmere henne legger han falske meldinger i postkassen hennes, for en ikke-eksisterende pakker som må plukkes opp ved postkontoret hans. Han ringer henne også flere ganger anonymt, bare for å høre stemmen hennes.

Tomek får vite at det er et problem med leveransene av melk til Magdas leilighetskompleks, så han tar på seg denne leveringsjobben for å komme enda nærmere henne. Etter å ha mottatt enda en falsk post-melding, har Magda en konfrontasjon med lederen for post-kontoret. Når Magda deretter går sin vei opprørt, følger Tomek etter henne og innrømmer at det var han som hadde lagt igjen alle de falske eldingene i postkassen hennes.

Den samme kvelden ordner Magda sengen hennes, slik at Tomek kan følge med på henne når hun er sammen med en annen kjæreste. Men når de er i sengen, forteller hun mannen at de blir overvåket av noen på den andre siden av veien. Kjæresten går deretter ut og slår deretter Tomek i ansiktet, fordi han hadde kikket på dem.

Om filmen
---------

VGs anmelder gav den terningkast seks, mens Dagbladet gav den fem.

Den ble tildelt flere priser ved ulike filmfestivaler.

Skuespillere
------------

* Grażyna Szapołowska som Magda.
* Olaf Lubaszenko som Tomek.
* Stefania Iwinska som Magdas gudmor.
* Piotr Machalica som Roman.
* Hanna Chojnacka som Miroslawa.
* Artur Barcis som en ung mann.
* Stanislaw Gawlik som en postmann.

Referanser
----------

1. 1 2  Dagbladet Film
2. ↑  IMDB awards

Eksterne lenker
---------------

* (en) *En liten film om kjærlighet* på Internet Movie Database Rediger på Wikidata

* (no) *En liten film om kjærlighet* hos Filmfront Rediger på Wikidata

* (sv) *En liten film om kjærlighet* i Svensk Filmdatabas Rediger på Wikidata

* (da) *En liten film om kjærlighet* i Danmark Nationale Filminstitut Rediger på Wikidata

* (en) *En liten film om kjærlighet* på AllMovie Rediger på Wikidata

* (fr) *En liten film om kjærlighet* på Allociné Rediger på Wikidata

* (nl) *En liten film om kjærlighet* på MovieMeter Rediger på Wikidata

* (de) *En liten film om kjærlighet* på filmportal.de Rediger på Wikidata

* (en) *En liten film om kjærlighet* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** SUDOC **·** BNE
 |
Tekopp med skål
**Kopp** er en type drikkebeger. En kopp brukes oftest til varme drikker og har et håndtak eller en hank for å unngå å brenne fingrene når man holder den. Kopper lages tradisjonelt av porselen eller annen form for brent leire, men mange andre materialer er brukt. I Norge har tradisjonelle kopper ofte vært skåret ut av tre, gjerne av en kåte.

Kopper som er spesifikt laget for te og kaffe til mer formelle sammenhenger har gjerne ei skål i europeisk tradisjon. Ofte hører det til en asjett for kjeks eller småkaker, og koppen utgjør derved en del av et tradisjonelt te- eller kaffeservise. Kopper som normalt ikke benyttes sammen med skål, kalles ofte krus. Kopper for kjølige drikker har ofte ikke hank og kalles da et glass, selv om dette ordet i utgangspunktet ble brukt om drikkebegre av nettopp glass.

En kopp benyttes også som måleenhet i matoppskrifter.

Referanser
----------

1. ↑  Østby, Jon Birger (1983): *Nomenklatur for drikkestell*, med tegninger av Torill Sand. Oslo[*død lenke*]

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Mary Boyoi** (født 1980 i Malakal, Sør-Sudan) er en sørsudansk sanger, menneskerettighetsaktivist og filantrop tilhørende Murle-stammen i Sør-Sudan.

Bakgrunn
--------

Hennes far var en stammehøvding og militær kommandant i den sørsudanske frigjøringshæren som ble drept i 1989. Etter farens død tilbragte Boyoi og hennes familie mange år i forskjellige flyktningleirer i Sudan og Etiopia for å unngå borgerkrigen i hjemlandet. Boyoi gjennomførte sin høyere utdannelse i Kenya.

Humanitær virksomhet
--------------------

I 2002 begynte hun å arbeide for humanitære hjelpeorganisasjoner over hele Sør-Sudan. 

I 2005 grunnla hun den veldedige organisasjonen Voice of the Peace (VOP), som arbeider for en varig fred i hele Sør-Sudan og for å hjelpe jenter og unge kvinner som har havnet i voldelige og destruktive situasjoner. Blant annet gir VOP kvinnene muligheten til å lære kurvfletting, broderi og andre håndverk, slik at de kan bli i stand til å forsørge seg selv.

Ved valget i april 2010 ble Boyoi nominert av medlemmer av Murle-stammen som kandidat til valget på Sør-Sudans lovgivende forsamling i Juba. Hun fikk ikke nok stemmer til å få et sete i forsamlingen. Deretter engasjerte hun seg i kampen for å få anerkjent Sør-Sudan som en selvstendig stat.

Boyoi bruker sine musikalske evner til å belyse forskjellige problemstillinger og legge et grunnlag for samtaler om fred og forsoning i Sør-Sudan. Flere av sangene hennes handler om den politiske situasjonen i Sør-Sudan.

Referanser
----------

1. 1 2 3  «In war-torn South Sudan, a voice of peace». *UNICEF Connect* **(engelsk)**. 6. mars 2018. Besøkt 4. april 2021. «Mary Boyoi is human rights activist, philanthropist, singer and the Executive Director of Voice of Peace, an NGO in South Sudan. Mary was born in Malakal, South Sudan in 1980, three years before the civil war erupted. Mary uses her exceptional talents in music to shed light on issues and calls for peace and reconciliation among South Sudanese people.»
2. ↑  «Antiwar Songs (AWS) - Mary Boyoi». *www.antiwarsongs.org*. Besøkt 4. april 2021.
3. ↑  «Sudan singer campaigns for split». *BBC News* **(engelsk)**. Besøkt 4. april 2021.
4. ↑  «Mary Boyoi». *Music In Africa* **(engelsk)**. 16. september 2014. Besøkt 4. april 2021. «Mary Boyoi is a South Sudanese singer, human rights activist and philanthropist. She uses her music to shed light on issues and calls for peace and reconciliation among her people.»

Eksterne lenker
---------------

* (en) Mary Boyoi på Apple Music Rediger på Wikidata

* (en) Mary Boyoi på Discogs Rediger på Wikidata

* (en) Mary Boyoi på MusicBrainz Rediger på Wikidata

* (en) Mary Boyoi på SoundCloud Rediger på Wikidata

* (en) Mary Boyoi på Spotify Rediger på Wikidata

* (en) Mary Boyoi på Last.fm Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** MusicBrainz **·** Discogs
 |